Rikunarita-ORG/Wikinium huggingface dataset:
# Тамільскый язык

**Тамільскый язык** (தமிழ்) є єдиный дотеперь жывый класічный язык світа (на роздїл од санскріту, латинчіны ітд.). Заряджує ся міджі дравідьскы языкы.

 *Тота статя є затля „Стыржень“. Поможте Вікіпедії так, же єй доповните і росшырите*.
# Малайзія

| МалайзіяMalaysia |
| --- |
|

|  |  |
| --- | --- |
|  |  |
|  |

 |
| Location of Малайзія   |
| **Головный город** (и майбулшый город) | Куала Лумпур ﻿ / ﻿ |
| Офіціалні языкы | малайськый, анґліцькый\* |
| Форма влады | федерална парламентська конштітучна електорална монархія |
|  -  | монарх | Абдулла II. |
|  -  | премєр-міністер | Мухіддін Яссін |
| Територія |
|  -  | вєдно |  330 803 км2 (66.) |
|  -  | водної поверьхности, % | 0,3 |
| Обывательство |
|  -  | шацованя (2020) | 32 730 000 (43.) |
|  -  | густота | 92 км2 (116.) |
| **ГВР (ВВП)** | шацованя 2020. року |
|  -  | вєдно | 1,148 тріліона доларув США  |
|  -  | на єдного жителя | $34 567  |
| **ІЛР** (2018) | 0,804 (дуже высокый)  |
| Валута | Рінґґіт (`MYR`)  |
| Часова зона | UTC+8 |
| Інтернет-домен | .my |
| Телефонный код | +60 |
| \* Слобудно го хосновати в дакотрых правовых контекстах, напр. у парламентови ци в окремых штатах. |

**Малайзія** (мал. *Malaysia* [məlejsiə]) — держава в Юго-Восточнуй Азії. Ділит ся Южно-Китайськым морьом на дві части: западну контіненталну часть на Малайськум пувострові и восточну часть на острові Борнео. Западна часть граничит из Таїландом, морські гатары має ай из Сінґапуром, Вєтнамом и Індонезійов. Восточна часть граничит из Брунейом и Індонезійов, морські гатары має щи з Вєтнамом тай Філіпінами.

Малайзія ото многоетнічна и многокултурна країна. Малайці числят дас половку населеня, пак сут щи меншины китайцюв, індійцюв тай корінні народы. Конституція становит іслам як державну реліґію, айбо немусулманам укладат ай слободу віросповіданя. Влада є заоснована на Вестмінстерськуй сістемі и анґлоамерицькому праві. Малайзія має тринадцять штатув (из них девять монархій) и три федералні території. Кажді пять рокув монархы штатув убирают змежи себе монарха — главу державы. У чолі правительства є премєр-міністер.

Малайські монархії пудпали пуд Брітанську імперію в XVIII. столітю. Западна Малайзія ся стала независимов у 1957. році, из восточнов Малайзійов ся пак зъєдинила в році 1963. Послідні 50 рокув ГДП (ВВП) Малайзії рус на 6,5% каждоручно (в середньому). Економіка ся операт на природні ресурсы, айбо поступно ся розширює в сферах наукы, турістикы, торгу и медицинського турізма. Економіка Малайзії занимат 33. місто в світі.

*Тоты даны суть часточно або цалком основаны на перекладї статї Malaysia на анґліцькій Вікіпедії.*

 *Тота статя є затля „Стыржень“. Поможте Вікіпедії так, же єй доповните і росшырите*.
# Катар

| Катар *араб.* دولة قطر |
| --- |
|

Застава и герб

 ﻿ / ﻿ |
| Розлога | 11586 км2 |
| Обывательство | над 3 милионы (2025)  |
| Столиця | Доуга |
| ГДП (ПНС) на особу | $129360 |
| Интернет-домен | .qa |
| Часова зона | UTC+3 |
| Телефонный код | +974 |
| \*\*\* |

**Ката́р** (ар. قطر *Qatar*), официално **Штат Ката́ра** (ар. دولة قطر *Dawlat Qaṭar*, англ. *The State of Qatar*) — монархия в югозападной Азии, на полуостровѣ Катар. Главным городом е Довга.

## Обывательство и штатне заряджѣня

Держава зо скоро наростаючым обывательством: днесь (2025) десять разы тельо, як было в року 1986 (300 тыс.), але корѣнне обывательство чинить лем ¼, а ¾ суть имигранты, поза городами жие менше як 10% обывательства.

Официалный язык — арабскый. Державна религия — ислам. Державне заряджѣня — абсолутна монархия. Глава державы — емир.

## География

Низинна пустыня, ровнина. Клима тропична, суха. Середня теплота януара 16°С, юла — 32°С. Атмосферичны падавины до 125 мм рочно. Рѣкы не суть, аграрна продукция лем в оазах.

## История

Од VII. стороча в Арабском халифатѣ. В XIII. – XIV. сторочах под владов емирох Бахрейна; в зачатку XVI. стороча — Португалцьох, затым — Османской империи. В роках 1916–1971 под британскым протекторатом.

По безкровном державном переворотѣ в року 1995 (сын одстранив од влады отця) зачали ся радикалны реформы. Створена сателитна новинова агенция Al-Jazeera и Катар зачав доставати векшу вагу в рѣшѣню регионалных конфликтох. В року 2007 Катар досяг найвысшый во свѣтѣ ГДП на особу.

 Доналд Трамп з визитом до емира Катара Тамим бин Хамад Ал Тани (2025)
## Политика

По регионалных непокоях в року 2011 Катар хвалив ся свойов подпоров многых регионалных «револуций», наймя в Либии и Сирии. Тов политиков погубив одношѣня з Бахрейном, Египтом, Саудсков Арабиов, Споеныма Арабскыма Емиратами. По куртом примирѣню (2014), в року 2017 тоты державы розорвали з Катаром дипломатичны и економичны одношѣня. Од року 2022 Катар главный союзник США поза рамками НАТО.

## Економика

Економика основана на експортѣ сырой ропы и земного газа. При днешном темпѣ експорта ропы застане на дас 56 рокы. Резервы земного газа чинять 13% од свѣтовых.

## Жерела и одказы

* **Прохоров А. М.** (гл. ред.): Большой энциклопедический словарь — Москва: Советская энциклопедия, 1993. — 1630 с. ISBN 5-85270-015-0 русс.
* Qatar. **CIA World Factbook**.  [перевірено 2021-04-10]. англ.

## Референции